Source: https://tax-fin-lex.si/Zbirke/SodnaPraksaList?nodeId=d78acca9-5f3e-4ff2-bc16-6f6843447a7e
Timestamp: 2019-09-22 14:03:47+00:00
Document Index: 763694

Matched Legal Cases: ['sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'Sodišče ']

VSL sklep I Cpg 50/2010
OBLIGACIJSKO PRAVO – CIVILNO PROCESNO PRAVO – PRAVO DRUŽB
VSL0061905
OZ člen 631. ZPP člen 286b, 339, 339/2, 339/2-14.
pristop k dolgu – prokurist – uveljavljanje kršitev postopka v postopku pred sodiščem prve stopnje – spor majhne vrednosti
Pritožnik s trditvami, da je bil prokurist tožeče stranke navzoč pri vseh procesnih dejanjih, da je za tožečo stranko podajal navedbe in bil zaslišan kot stranka, uveljavlja kršitve, ki bi jih moral uveljavljati takoj, ko je bilo to mogoče, torej že na naroku. In ker niti ne trdi, da tega ni mogel storiti predhodno brez svoje krivde, pritožbeno sodišče teh trditev ne more upoštevati.
VSM sklep I Cp 786/2010
VSM0020975
ZZK-1 člen 79, 79/1, 79/1-1.
zaznamba spora – tožba na ugotovitev obsega skupnega premoženja
Zemljiškoknjižno sodišče namreč ne odloča o utemeljenosti ali neutemeljenosti tožbenega zahtevka ali njegovi pravilnosti, saj bo o tem odločalo sodišče v pravdnem postopku.
VSL sklep II Cpg 207/2010
VSL0061941
ZPP člen 154, 163, 163/2. Pravilnik o povrnitvi stroškov v pravdnem postopku člen 9, 9/2.
pravdni stroški – kilometrina
Sodišče prve stopnje nepravilno štelo zahtevek za povrnitev kilometrine na relaciji Ljubljana - Slovenj Gradec - Ljubljana za nespecificiranega.
VSL sklep I Cpg 579/2010
VSL0061916
ZPP člen 270, 270/2.
sklep procesnega vodstva - pritožba proti sklepu procesnega vodstva – prevzem pravde – stečajni upravitelj – preizkus terjatev
Zoper odločbe, izdane med pripravami za glavno obravnavo, ki se nanašajo na vodstvo postopka, ni pritožbe.
VSL sklep I Cp 1228/2010
VSL0059655
ZPP člen 151, 151/2, 153, 254.
dokaz z izvedencem – dopolnitev izvedenskega mnenja – stroški za dopolnitev izvedenskega mnenja
Doslej izdelano pisno mnenje z dopolnitvijo, izdelano zaradi pripomb k prvemu mnenju, je treba šteti kot celoto oz. kot enotni dokaz, za katerega mora stroške založiti tista stranka, ki je predlagala njegovo izvedbo.
VSL sklep I Cpg 381/2010
VSL0061913
pravdni stroški – povračilo pravdnih stroškov – umik tožbe – sklep procesnega vodstva – nedovoljena pritožba
Pravilo 1. odstavka 158. člena ZPP nalaga tožniku, ki umakne tožbo, da povrne tožencu njegove pravdne stroške. Izjema je predvidena, če toženec izpolni zahtevek med pravdo.
VSL sklep II Cp 1243/2010
VSL0059640
stroški postopka – umik tožbe – plačilo terjatve s strani glavnega dolžnika
Če tožeča stranka umakne tožbo, ker tožbeni zahtevek izpolni le ena od solidarno zavezanih strank, drugi pa se zahtevku upira, se ne more šteti, da ima izpolnitev po solidarnem zavezancu enak učinek, kot da bi stranka sama izpolnila zahtevek, ki mu ugovarja.
VSK sklep Cpg 88/2010.
VSK0004718
ZFPPIPP člen 434, 436, 439, 439/1, 439/3.
izbris pravne osebe iz sodnega registra brez likvidacije – izbrisni razlog – sklep o začetku postopka izbrisa – ugovor – sklep o ugotovitvi obstoja izbrisnega razloga, če ni ugovora – pritožba – upoštevni pritožbeni razlogi
Prav tako niso pravno upoštevne sicer izkazane pritožbene navedbe, da subjekt vpisa posluje na registriranem naslovu, saj je registrsko sodišče izdalo izpodbijani sklep zaradi tega, ker proti sklepu o začetku postopka izbrisa nad subjektom vpisa ni bil vložen ugovor (1. točka prvega odstavka 439. člena ZFPPIPP), ne pa zaradi tega ker je presodilo, da ugovor ni utemeljen in izbrisni razlog obstaja (3. točka prvega odstavka 439. člena ZFPPIPP). Tako se pokaže, da so omenjene pritožbene trditve pravzaprav prepozne in pravno neupoštevne novote.
VSL0059662
ZPP člen 5, 258, 258/2, 450, 450/2.
spor majhne vrednosti – dokazni postopek – zaslišanje strank – načelo ekonomičnosti – načelo kontradiktornosti
Postopek v sporih majhne vrednosti je izraz načela ekonomičnosti in pospešitve postopka. Poudarjeno je načelo pisnosti. Res dokaz z zaslišanjem strank ni izključen, kot navaja pritožba. Vendar je dokazovanje prepuščeno prosti presoji sodišča. Izvesti ga mora tako, da zagotovi sorazmernost med sodnim varstvom pravic strank in pospešitvijo postopka.
VSL sodba I Cpg 94/2010
VSL0061918
ZPP člen 452, 452/2. SZ-1 člen 5, 5/2, 25, 25/3, 71/1.
spor majhne vrednosti – dimnikarske storitve – upravnik – pravočasnost pripravljalne vloge – pasivna legitimacija – večstanovanjska stavba – delilnik stroškov
Po presoji pritožbenega sodišča določba 1. odstavka 71. člena SZ-1 potrjuje pravilnost odločitve sodišča prve stopnje, da obveznost tožene stranke v času odločanja prvostopnega sodišča še ni zapadla. Ta bo zapadla šele, ko bo tožena stranka kot upravnik prejela plačila od etažnih lastnikov oziroma po preteku 8-dnevnega roka od dneva, ko posamezni etažni lastnik prejme račun.
VSK sodba in sklep Cpg 214/2009
VSK00044223
ZPP člen 324, 324/3, 324/4, 339, 339/1, 339/2, 453, 458, 458/1, 480, 495, 495/1, 496.
spor majhne vrednosti – upoštevni pritožbeni razlogi – sodba s skrajšano obrazložitvijo po 496. členu ZPP – sporočilo odločitve strankama – napoved pritožbe – sodba z obrazložitvijo po 4. odstavku 324. členu ZPP
Namen izdaje sodbe s skrajšano obrazložitvijo je sporočilo odločitve pravdnima strankama, zato da se nezadovoljna stranka lahko pritoži (po plačilu sodne takse, ki je procesna predpostavka za reševanje pritožbe).
VSK sklep II Ip 226/2010
VSK0004704
ZIZ člen 15, 61, 61/1, 61/2, 62, 62/2. ZPP člen 343, 343/4.
sklep o izvršbi na podlagi verodostojne listine – obrazložen ugovor – razveljavitev dovolilnega dela sklepa o izvršbi – odločanje o zahtevku in izvršilnih stroških v pravdi
V primerih razveljavitve dovolilnega dela sklepa o izvršbi je tudi odločitev o stroških izvršilnega postopka pridržana za končno odločbo v pravdnem postopku.
VSC sklep EPVDp 63/2010
VSC0002630
ZP-1 člen 22, 22/3, 202.a. ZVCP-1 člen 189, 189/2, 189/3.
prenehanje veljavnosti vozniškega dovoljenja – izobraževanje in usposabljanje za varno vožnjo – tečaj varne vožnje – izbris kazenskih točk
Z opravo izobraževanja in usposabljanja za varno vožnjo po poteku roka, ki mu ga v napotilu določi organ, pristojen za vodenje evidence o kazenskih točkah, in po tem, ko storilec že doseže ali preseže 18 kazenskih točk, ni mogoče doseči izbrisa 4 kazenskih točk.
VSL sklep I Cpg 320/2010
VSL0061937
ZPP člen 108, 108/1, 108/4, 286, 286a, 339, 339/2, 339/2-14. ZS člen 54/2.
nepopolnost tožbe – prekluzija v navajanju dejstev – zavrženje tožbe – vsebina pooblastila – zloraba procesnih pravic – strokovni sodelavec – vodenje glavne obravnave
Vprašanje trditvene in dokazne podlage se nanaša na vsebinski preizkus utemeljenosti tožbenega zahtevka, ne pa na vprašanje zagotavljanja popolnosti tožbe. Če ima tožba takšne pomanjkljivosti, da iz nje ni mogoče razbrati, kaj je dejanska podlaga tožbenega zahtevka, nima predpisanih sestavin iz 1. odst. 180. člena ZPP, kar narekuje postopanje sodišča v smislu 1. odst. 108. člena ZPP. Neodprava takšnih pomanjkljivosti pa ima za posledico zavrženje tožbe in ne zavrnitev tožbenega zahtevka. Ob odsotnosti dokazil o drugačni vsebini pooblastilnega razmerja, kot izhaja iz predloga za izvršbo na podlagi verodostojne listine, bi zgolj sklicevanje pritožnice na odsotnost pisnega pooblastila pomenilo zlorabo procesnih pravic, čemur pritožbeno sodišče ne more nuditi pravnega varstva.
VSL sodba I Cpg 397/2010,
VSL0061944
OZ člen 619, 632, 632/1, 635, 635/2, 639, 639/1, 639/3, 640.
podjemna pogodba - jamčevalni zahtevki - posledice neodprave napak – prevzem dela
Morebitna neodprava napake do izteka roka, ki ga določi naročnik, ima za posledico zgolj upravičenje, da napako odpravi naročnik sam na račun podjemnika ali da uveljavlja znižanje plačila ali odstopi od pogodbe. Zgolj neodprava napake v izpolnitvi podjemnika torej nima za posledico prenehanje obveznosti naročnika za izpolnitev svoje pogodbene obveznosti plačila v skladu s pogodbo. Tožena stranka v postopku ni zatrjevala niti, da je uveljavljala znižanje plačila, niti da je odstopila od pogodbe, v posledici česar bi njena pogodbena obveznost v vtoževani višini prenehala. Jamčevalnega zahtevka na znižanje plačila tožena stranka ni uveljavljala niti v smislu ugovora po 2. odstavku 635. člena OZ, saj bi za takšen ugovor morala podati ustrezno trditveno podlago, ki bi vključevala tudi dejanski okvir iz 640. člena OZ.
VSC sklep I Ip 455/2010
VSC0002629
Pravilnik o sodnih izvedencih in sodnih cenilcih člen 45.
nagrada cenilca - študij spisa - potrebnost proučitve listinske dokumentacije
Nagrado z študij spisa lahko cenilec priglasi tudi v primeru, ko gre za študij listinske dokumentacije, kopirane iz spisa in poslane cenilcu, ob bistvenem pogoju, da jo je bilo potrebno preučiti za izdelavo izvida in mnenja.
VSL sklep II Cp 3779/2009
VSL0059645
oprostitev plačila sodnih taks – višina taksne obveznosti
Okoliščina, ki jo je pri presoji upravičenosti oprostitve plačila sodne takse treba upoštevati, je tudi višina sodne takse, pri tem pa ni mogoče upoštevati obveznosti plačila morebitnih taks v drugih postopkih.
VSL sklep I Cp 648/2010
VSL0059649
ZST-1 člen 34, 35. ZPP člen 365.
sklep o ugovoru zoper plačilni nalog – dopustnost pritožbe zoper sklep o ugovoru zoper plačilni nalog
Od 1.10.2008, ko sta stopila v veljavo ZST-1 in ZPP-D, zakonska ureditev ne dopušča pritožbe zoper sklep, s katerim prvostopenjsko sodišče odloči o ugovoru zoper plačilni nalog.
VSL sklep I Cpg 639/2010
ZAVAROVANJE TERJATEV – SODNE TAKSE
VSL0061942
ZPP člen 339, 339/2, 339/2-12. ZST-1 člen 11, 11/3, 13.
začasna odredba - zavarovanje z začasno odredbo - ponovni predlog za izdajo iste začasne odredbe – oprostitev plačila sodnih taks – pravočasnost predloga za oprostitev plačila sodnih taks
Do pravnomočnosti odločitve o predlagani začasni odredbi tožnik ne more z novim predlogom uveljavljati istovrstne začasne odredbe, kot je storila tožeča stranka s ponovnim predlogom, vloženim dne 11. 03. 2010.
VSL sklep IV Cp 1425/2010
VSL0059660
ZNP člen 35. ZPP člen 153.
stroški v nepravdnem postopku – predujem za izvedenca
Sodišče prve stopnje je ravnalo pravilno, ko je obveznost plačila predujma naložilo nasprotnim udeležencem s sklepom, saj je šlo za izvedbo dokaza, ki ga je predlagala ta stranka.